**Ministru kabineta noteikumu projekta** **"Grozījumi Ministru kabineta 2015. gada 7. jūlija noteikumos Nr. 386 "Darbības programmas "Izaugsme un nodarbinātība" 9.2.1.specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām" 9.2.1.2.pasākuma "Iekļaujoša darba tirgus un nabadzības risku pētījumi un monitorings" īstenošanas noteikumi"
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu projekts "Grozījumi Ministru kabineta 2015. gada 7. jūlija noteikumos Nr. 386 "Darbības programmas "Izaugsme un nodarbinātība" 9.2.1.specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām" 9.2.1.2.pasākuma "Iekļaujoša darba tirgus un nabadzības risku pētījumi un monitorings" īstenošanas noteikumi" (turpmāk – noteikumu projekts) paredz precizēt MK noteikumu Nr. 386[[1]](#footnote-1) ietvaros īstenotā 9.2.1.2. pasākuma "Iekļaujoša darba tirgus un nabadzības risku pētījumi un monitorings" (turpmāk – 9.2.1.2. pasākums) līdz 31.12.2018. sasniedzamo finanšu rādītāju, ņemot verā faktisko un prognozēto 9.2.1.2. pasākuma ietvaros īstenotā projekta sniegumu un ar Darbības programmas "Izaugsme un nodarbinātība" grozījumiem Nr. 3 (apstiprināti Eiropas Komisijā 05.07.2018) samazināto 9. prioritārā virziena "Sociālā iekļaušanās un nabadzības apkarošana" (turpmāk – 9. PV) kopējo finanšu rādītāju, kā arī veikt citus tehniskus un redakcionālus precizējumus.Tiesību akts stāsies spēkā pēc tā publicēšanas oficiālajā laikrakstā "Latvijas Vēstnesis" – indikatīvi 2018. gada IV ceturksnī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts saskaņā ar Eiropas Savienības (turpmāk – ES) struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz:1. **Samazināt pasākuma ietvaros sasniedzamo starpposma finanšu rādītāju.**

Šobrīd MK noteikumu Nr. 386 4.2. apakšpunktā noteikts uzraudzības rādītājs (finanšu rādītājs) – līdz 31.12.2018. sertificēti izdevumi 313 188 *euro* apmērā. Eiropas Komisija 05.07.2018. ir apstiprinājusi darbības programmas "Izaugsme un nodarbinātība" (turpmāk – DP) grozījumus Nr. 3, kas nacionālā līmenī tika apstiprināti ar MK 26.02.2018. rīkojumu Nr. 69 "Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā "Izaugsme un nodarbinātība"" un, kas tostarp paredz starpposma finanšu rādītāja samazinājumu 9. PV. Papildus iepriekš minētajam Labklājības ministrija kā ES fondu vadībā iesaistītā atbildīgā iestāde ir identificējusi risku, ka, neskatoties uz DP samazinātajām starpposma vērtībām, atsevišķi specifiskā atbalsta mērķi/pasākumi nesasniedz MK noteikumos noteiktās starpposma vērtības. Lai novērstu risku iespējamo finanšu disciplīnas sankciju piemērošanai 9.2.1.2. pasākumā "Iekļaujoša darba tirgus un nabadzības risku pētījumi un monitorings" (turpmāk – 9.2.1.2. pasākums), noteikumu projekts paredz noteikt līdz 31.12.2018. sasniedzamo finanšu rādītāju 269 990 *euro* apmērā. Finanšu rādītājs 9.2.1.2. pasākumam noteikts, balstoties uz līdzšinējo un prognozēto šī pasākuma, kā arī citu 9. PV ietveros īstenoto specifisko atbalsta mērķu/pasākumu finanšu sniegumu līdz 31.12.2018. Ierosinātās izmaiņas neietekmē kopējo 9. PV finanšu rādītāju. 9.2.1.2. pasākuma sasniedzamais finanšu rādītājs tiek maksimāli pietuvināts 9.2.1.2. pasākuma projekta līdzšinējai (faktiskajai) un 2018. gada plānotajai naudas plūsmai, t.sk., ņemot vērā nobīdes 9.2.1.2. pasākuma projektā, kā piemēram, divas reizes bez rezultāta noslēdzās iepirkums par jaunas metodoloģijas izstrādi iztikas minimuma patēriņa preču un pakalpojuma groza noteikšanai. Ir plānots, ka 9.2.1.2. pasākuma projekta darbību īstenošanas temps izlīdzināsies turpmākā tā īstenošanas periodā. Kopumā 9.2.1.2. pasākumā netiek prognozēta uzraudzības rādītāju (specifiskā iznākuma un finanšu) neizpilde un starpposma finanšu rādītāja izmaiņas nerada negatīvu ietekmi uz 9.2.1.2. pasākuma projekta sniegumu. Detalizētu informāciju par Labklājības ministrijas pārziņā esošo 9. PV pasākumu snieguma ietvara finanšu rādītāju izmaiņām skat. anotācijas pielikumā.1. **Tehnisku un redakcionālu precizējumu veikšanu.**

Lai nodrošinātu vienotu pieeju Labklājības ministrijas pārziņā esošo specifisko atbalsta mērķu pasākumu īstenošanas noteikumu tiesiskajā regulējumā noteikumu projekts paredz:1) precizēt 9.2.1.2. pasākuma izmaksas:**-** šobrīd MK noteikumu Nr. 386 15.2.2. apakšpunktā ir noteikts, ka attiecināmas ir obligāto veselības pārbaužu izmaksas un redzes korekcijas līdzekļu kompensācija finansējuma saņēmēja projekta īstenošanas un vadības personālam. Lai novērstu dubultās finansēšanas risku, ir nepieciešams papildināt 15.2.2. apakšpunktu, nosakot, ka obligātās veselības pārbaužu un redzes korekcijas līdzekļu kompensācijas izmaksas ir attiecināmas, ja tās nav iekļautas veselības apdrošināšanas polisē;**-** šobrīd MK noteikumu Nr. 386 16.2. apakšpunktā ir noteikts, ka attiecināmas ir izmaksas darba vietas aprīkojuma iegādei un jaunu darba vietu radīšanai vai esošo darba vietu atjaunošanai finansējuma saņēmēja projekta īstenošanas un vadības personālam. Saskaņā ar FM 11.07.2017. vadlīnijās Nr. 2.1. "Vadlīnijas attiecināmo un neattiecināmo izmaksu noteikšanai 2014.–2020. gada plānošanas periodā" noteikto, noteikumu projekts paredz, ka projekta īstenošanas un vadības personālam papildus darba vietas aprīkojuma iegādei ir attiecināmas arī darba vietas aprīkojuma nomas izmaksas;2) redakcionāli precizēt MK noteikumu Nr. 386 21. un 22. punktu, proti, 21. punktā nosakot, ka Sociālās iekļaušanas politikas koordinācijas komiteju (turpmāk – komiteja) izveido Labklājības ministrs, savukārt 22. punktā minēto Invalīdu lietu nacionālo padomi pārdēvējot par Invaliditātes lietu nacionālo padomi (turpmāk – padome), kā arī svītrojot padomes sastāvu un normu, ka to apstiprina Labklājības ministrs. Padomes nosaukums precizēts atbilstoši MK 29.06.2004. noteikumiem Nr. 561 "Invaliditātes lietu nacionālās padomes nolikums", kuros noteikts arī padomes sastāvs, līdz ar to nav nepieciešama tiesību normu dublēšanās. Vienlaikus, ņemot vērā, ka komitejas un padomes sastāvā nav vadošā iestāde, bet tās dalība ir paredzēta MK noteikumos Nr. 386, tiek saglabāts nosacījums, ka komitejas un padomes sēdēs vadošo iestādi var pieaicināt novērotāja statusā;3) papildināt MK noteikumu Nr. 386 24.2. apakšpunktu ar nosacījumu, ka arī MK noteikumu Nr. 386 13.4. apakšpunktā minētās darbības (jaunas metodoloģijas izstrāde iztikas minimuma patēriņa preču un pakalpojuma groza noteikšanai) īstenošanā ir jāievēro normatīvais akts par kārtību, kādā publiska persona pasūta pētījumus. Šobrīd MK noteikumu Nr. 386 24.2. apakšpunktā šāds nosacījums nav noteikts, tomēr veicot padziļinātu metodoloģijas satura izpēti tika secināts, ka metodoloģija saturēs pētījuma pazīmes, t.i. tiks veikta šā brīža iztikas minimuma groza ieviešanas nosacījumu izpēte un analīze, sagatavoti konceptuāli priekšlikumi, veikta ietekmes novērtēšana utml. Tādējādi minētā atbalstāmā darbība ir uzskatāma kā pētījums un ir nepieciešams papildināt MK noteikumu Nr.386 24.2. apakšpunktu paredzot, ka jaunas metodoloģijas izstrāde iztikas minimuma patēriņa preču un pakalpojumu groza noteikšanas (MK noteikumu Nr.386 13.4. apakšpunktā minētā atbalstāmā darbība) īstenošanā ir jāievēro normatīvais akts par kārtību, kādā publiska persona pasūta pētījumus.4) precizēt MK noteikumu Nr. 386 24.6. apakšpunktu saskaņā ar FM 11.07.2017. vadlīnijām Nr. 2.1. "Vadlīnijas attiecināmo un neattiecināmo izmaksu noteikšanai 2014.–2020. gada plānošanas periodā" (15.23.apakšpunktu), paredzot, ja personāla atlīdzībai piemēro daļlaika attiecināmības principu, tiek veikta personāla darba laika uzskaite par nostrādāto laiku un veiktajām funkcijām;5) atbilstoši Darbības programmā (turpmāk – DP) "Izaugsme un nodarbinātība" noteiktajiem uzraudzības rādītājiem (DP apstiprināti ar MK 2017. gada 29. marta rīkojumu Nr.160 "Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā "Izaugsme un nodarbinātība"", Eiropas Komisijā apstiprināti 2017.gada 30.novembrī), redakcionāli tiek precizēts MK noteikumu Nr. 386 4.1. apakšpunkts, nosakot specifisko iznākuma rādītāju, kā iznākuma rādītāju. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sociālās politikas veidotāji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmē tautsaimniecību un sabiedrības mērķgrupas, kā arī nesniedz ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. Noteikumu projekts nerada ietekmi uz konkurenci, vidi, veselību un nevalstiskajām organizācijām.Pēc noteikumu projekta spēkā stāšanās, 9.2.1.2. pasākuma finansējuma saņēmējs – Labklājības ministrija, nepieciešamības gadījumā, sagatavos un iesniegs sadarbības iestādē projekta grozījumus, atbilstoši aktuālajai MK noteikumu Nr. 386 redakcijai. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ir nepieciešams veikt grozījumus šādos MK noteikumos:1. MK 2014. gada 23. decembra noteikumi Nr. 835Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.1. pasākuma "Subsidētās darbavietas nelabvēlīgākā situācijā esošiem bezdarbniekiem" īstenošanas noteikumi;
2. MK 2015. gada 11. augusta noteikumi Nr. 468 Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.2. pasākuma "Ilgstošo bezdarbnieku aktivizācijas pasākumi" īstenošanas noteikumi;
3. MK 2015. gada 11. augusta noteikumi Nr. 467 Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.3. pasākuma "Atbalsts sociālajai uzņēmējdarbībai" īstenošanas noteikumi;
4. MK 2016. gada 9. februāra noteikumi Nr. 102 Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto personu integrāciju sabiedrībā un darba tirgū" 9.1.4.4. pasākuma "Dažādību veicināšana (diskriminācijas novēršana)" īstenošanas noteikumi;
5. MK 2015. gada 14. aprīļa noteikumi Nr. 193 Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1. pasākuma "Profesionāla sociālā darba attīstība pašvaldībās" īstenošanas noteikumi;
6. MK 2015. gada 16. jūnija noteikumi Nr. 313 Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi.
 |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot noteikumu projektu tīmekļa vietnē [www.lm.gov.lv](http://www.lm.gov.lv) un aicinot no 20.08.2018. līdz 03.09.2018. sabiedrības pārstāvjus: 1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē. |
| 3. | Sabiedrības līdzdalības rezultāti | Līdz noteikumu projekta izsludināšanai Valsts sekretāru sanāksmē (tai skaitā līdz 03.09.2018.) par noteikumu projektu sabiedrības viedoklis netika saņemts. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Eiropas Savienības struktūrfondu un Kohēzijas fondu vadībā iesaistītās atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra. Projekta finansējuma saņēmējs – Labklājības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav |

Labklājības ministrs Jānis Reirs

Sāre, 67021652

Egita.Sāre@lm.gov.lv

Pielikums

**Labklājības ministrijas priekšlikums snieguma ietvara finanšu rādītāju izmaiņām Eiropas Sociālā fonda 9. prioritārā virziena ietvaros īstenotajiem projektiem**

|  |  |  |  |  |
| --- | --- | --- | --- | --- |
| **SAM Nr.** | **SAM/pasākuma nosaukums** | **Šobrīd SI finanšu mērķis katram SAM/pasākumam, kas paredzēts MK noteikumos, EUR** | **Katram SAM/pasākumam ar DP grozījumiem Nr. 3 un papildu izmaiņām paredzētais finanšu mērķis** | **SI finanšu mērķis prioritārā virziena ietvaros ar DP grozījumiem Nr. 3 un papildu izmaiņām** |
| 1 | 2 | 3 | 4 | 5 |
| 9.1.1.1. | Subsidētās darba vietas nelabvēlīgākā situācijā esošiem bezdarbniekiem | 11 367 841 | 14 870 313 | F 16 34 725 121 |
| 9.1.1.2. | Ilgstošo bezdarbnieku aktivizācijas pasākumi | 12 826 513 | 10 390 587 |
| 9.1.1.3. | Atbalsts sociālajai uzņēmējdarbībai | 6 919 284 | 1 114 247 |
| 9.1.4.1. | Profesionālā rehabilitācija | 545 837 | 545 837 |
| 9.1.4.2. | Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana | 436 679 | 156 573 |
| 9.1.4.3. | Invaliditātes ekspertīzes pakalpojuma kvalitātes uzlabošana | 95 417 | 95 417 |
| 9.1.4.4. | Dažādību veicināšana (diskriminācijas novēršana) | 2 430 894 | 1 131 332 |
| 9.2.1.1. | Profesionāla sociālā darba attīstība pašvaldībās | 2 564 291 | 1 181 353 |
| 9.2.1.2. | Iekļaujoša darba tirgus un nabadzības risku pētījumi un monitorings | 313 188 | 269 990 |
| 9.2.1.3. | Darbs ar bērniem ar saskarsmes grūtībām un uzvedības traucējumiem, un ar vardarbības ģimenē gadījumiem | 586 934 | 586 934 |
| 9.2.2.1. | Deinstitucionalizācija | 16 145 137 | 4 031 880 |
| 9.2.2.2. | Sociālo pakalpojumu atbalsta sistēmas pilnveide | 827 238 | 350 658 |
| 9.2.2.3. | Sabiedrībā balstītu sociālo pakalpojumu sniegšana | 0 | 0 |

1. MK 2015. gada 7. jūlija noteikumi "Darbības programmas "Izaugsme un nodarbinātība" 9.2.1.specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām" 9.2.1.2.pasākuma "Iekļaujoša darba tirgus un nabadzības risku pētījumi un monitorings" īstenošanas noteikumi" (turpmāk – MK noteikumi Nr. 386) [↑](#footnote-ref-1)